runetrust/blame-folketinget-dk huggingface dataset:
Lisbeth Bech Poulsen (SF), 2016-05-13:
Så det er noget, som optager folk og politikere i lande over hele verden, fordi det handler om både den sociale, økonomiske og bæredygtige bundlinje, og fordi det er rigtig, rigtig dyrt for et samfund kun at være interesseret i den økonomiske bundlinje og bare sige til en masse mennesker: Vi kan ikke bruge jer, pas jer selv.
Nadeem Farooq (RV), 2014-08-14:
Lad mig begynde i kølvandet på den socialdemokratiske ordfører, hr. Benny Engelbrechts, tale, hvor han nemlig i slutningen af talen nævner, hvad formålet med den her virksomhedsskatteordning er, og der vil jeg gerne understrege, at Radikale Venstre – og også regeringen – er enige i, at virksomhedsskatteordningen grundlæggende er en god ordning.
Kim Valentin (V), 2024-04-25:
Det kan jeg ikke stå her på talerstolen og tage stilling til, men det er noget af det, der skal kigges ind i og overvejes: Hvis man får stillet en cykel eller en elcykel eller en meget dyr racercykel til rådighed, skal man så beskattes af det, fordi man får det stillet til rådighed af arbejdsgiveren?
Frank Aaen (EL), 1998-11-13:
Vi vil også godt sige, at så vil vi måske få lidt fat på et problem, som bare er et lille et, at lægemiddelindustrien laver medicin i dobbeltpakninger, så patienter og dermed det offentlige kommer til at betale det dobbelte af, hvad det i virkeligheden er nødvendigt for at få den dosis, der er ordineret til patienten.
Helge Sander (V), 2004-12-15:
Men det, der er fordelen nu, er, at i stedet for at starte på et lavt niveau, så er det for hver eneste krone, der kommer nu, uanset om det er i år to, tre eller fire, et betydeligt højere udgangspunkt end det, der var tidligere, og i særdeleshed end det, der var under den tidligere regering, for da var der tale om besparelser.
Flemming Hansen (KF), 2000-04-11:
Og jeg vil tilføje: Findes der dér urimeligheder, man kan påvise, så vil vi være med til at fjerne dem, men det fremgår ikke rigtig af lovforslaget, at sådanne findes. Ser vi på sommerhuse og lystbåde, fremgår det jo tydeligt af ministerens bemærkninger - jeg tror, det er på side 14 - at de foreslåede regler vedrørende benyttelse af selskabers sommerhuse og lystbåde kun skønnes at medføre et meget lille merprovenu.
Pia Boisen (EL), 2004-11-12:
Også Enhedslisten vil opmærksomt følge udviklingen i regeringens bestræbelser på at skaffe sig et nyt flertal og et nyt grundlag for at få vedtaget lovforslag om indfødsrets meddelelse, og hvis man har brug for gode ideer eller nye input til, hvordan man kan gøre det, står Enhedslisten naturligvis også til rådighed.
Tom Behnke (FRI), 1999-12-09:
Det vil vi slet ikke benægte, tværtimod har vi vel alle hørt de historier om virksomheder, der meget gerne vil have lov til at ansætte nogle personer i fleksjob eller skånejob, men hvor det er næsten umuligt for virksomheden at finde ud af, hvor den skal henvende sig, for ligegyldigt hvor man ringer hen, bliver bolden sendt videre.
Helene Liliendahl Brydensholt (ALT), 2023-03-23:
Til gengæld er vi bange for, at man med den her kompensation stigmatiserer en gruppe mennesker – altså beboerne på Kærshovedgård, som består af nogle forskellige grupper, herunder afviste asylansøgere – endnu mere, end de allerede er i forvejen.
Per Clausen (EL), 2006-03-31:
Det er jeg også meget enig i, men er fru Karin Nødgaard så også enig med mig i, at hvis det for alvor skal blive til noget, så kræver det også et statsligt engagement, f.eks. i form af målrettet økonomi til det her formål eller generelt forbedrede økonomiske vilkår for folkeskolerne og kommunerne?
Morten Bødskov (S), 2013-12-03:
Regeringen mener, at det er vigtigt, at vi har en statsborgerskabsprøve, som i højere grad end at være baseret på paratviden – må man gå ud fra – om historiske forhold og årstal giver et billede af Danmark – apropos globaliseringen og de udfordringer, der kommer heraf, apropos det fundament, vi skal klare udfordringerne ved globalisering på, er det jo alle de spørgsmål, der vil være en del af det.
Holger K. Nielsen (SF), 2008-11-04:
Jo, jo, men for at føre det videre: Problemet kunne også ligge hos Karzai selv, og det vil derfor være fuldstændig forfejlet - det, som hr. Søren Espersen giver udtryk for, og som man også ofte hører fra regeringsrepræsentanter, nemlig at det her handler om en krig mod Taleban.
Kristian Thulesen Dahl (DF), 2018-10-04:
Danskerne må da have en eller anden forklaring: Er det det, der står på Enhedslistens hjemmeside under spørgsmål-svar, der er gældende, eller er det det, fru Pernille Skipper nu siger, altså at nej, selvfølgelig vil man ikke videreføre den stramme udlændingepolitik?
Klaus Hækkerup (S), 2007-05-23:
Ved besvarelsen d. 25. januar 2006 af spørgsmål S 2060 om provenuet ved salg af Auderødlejren oplyste forsvarsministeren, at Skov- og Naturstyrelsen ville nedsætte en arbejdsgruppe, der skulle tilvejebringe et grundlag for den fremtidige anvendelse af kasernen, samt at salgsindtægterne naturligvis ville afhænge af det fremtidige plangrundlag.
Carina Christensen (KF), 2004-04-13:
Men kan hr. Naser Khader ikke bekræfte, at det her også kan være til fordel for iværksættere, for alt andet lige må det jo være nemmere for dem, når de først får gang i deres virksomhed, at drive virksomhed i en branche, hvor man ikke bliver mødt med snyd og svindel osv., altså hvor man får mulighed for at konkurrere på gode, sunde vilkår.
Birthe Rønn Hornbech (V), 2008-04-30:
Og der må jeg sige, at jeg ikke mener, at jeg som kirkeminister kan gå ind som i en statskirke, som jeg jo ikke er tilhænger af, jeg er tilhænger af, at vi har en folkekirke, og derfor mener jeg ikke, at jeg som i en statskirke skal gå ind og give karakterer til den ene teologi eller den anden teologi i folkekirken.
Jørn Jespersen (SF), 2002-03-20:
Derfor synes jeg, det interessante er at få belyst, hvordan det kan være, at en ordning, som helt eksplicit og umisforståeligt siger, at tildelinger skal ske med en meget høj prioritering af små og mellemstore virksomheder, alligevel bliver brugt til Arla og Nestlé.
Kristian Hegaard (RV), 2019-12-06:
Men jeg kunne godt tænke mig at spørge, om ordføreren, når man i den her sammenhæng hælder til, at det er den her ekstra vilkårlige masseovervågning, der skal finde sted, så godt kan forstå, at der er en lille undren over, hvordan det synspunkt i lige det her tilfælde hænger sammen med, at det parti, som ordføreren repræsenterer, i sit fulde navn kalder sig Venstre, Danmarks Liberale Parti.
Rasmus Stoklund (S), 2020-01-17:
Jeg synes, det er noget af det, der gør det her komplekst, og jeg vil gerne høre ordførerens refleksion, f.eks. omkring det, jeg har brugt som et konkret eksempel et par gange, altså at jeg, når jeg cykler hjem fra arbejde, oplever folk, der parkerer midt ude på vejen i myldretiden, jeg oplever en markant overrepræsentation af, hvem det er, der gør det, uden at jeg kan dokumentere det.
Yvonne Herløv Andersen (CD), 1998-04-24:
Det var en vanskelig afstemning, er jeg klar over, hvor det bølgede frem og tilbage, og det mærkelige er, at ved noget, der ligger folk på sinde, hjertesager, humanitære sager, bliver medlemmerne frit stillet herinde, så de får lov at agere efter grundloven.
Mariann Fischer Boel (V), 2004-01-21:
Men jeg har erkendt, at det ikke vil være muligt, og derfor eksisterer fortrinsstillingen altså stadig i lovforslaget, om end i en lidt anden udformning end den, vi kender i dag. Forslaget skal, som flere også har været inde på, ses i sammenhæng med det lovforslag, vi behandlede umiddelbart forinden, altså driftslovforslaget.
Jens Henrik Thulesen Dahl (DF), 2022-04-08:
I forhold til det her med at flytte forrentningstidspunktet for patienterstatningssagerne bliver det gjort for at gøre det enklere for patienterne, og der må jeg bare sige, at jeg efter at have læst lovforslaget i hvert fald har svært ved at få øje på, at det bliver enklere for nogen, og der er også nogle af høringssvarene, der peger på det.
Ole Sohn (SF), 2001-04-19:
Derfor er debatten for eller imod udlicitering ikke særlig konstruktiv, så jeg er meget enig med statsministeren, når statsministeren gør gældende, at det, der er det afgørende, er, at man stiller krav, ikke alene når der er tale om udlicitering, men også stiller krav til, hvordan den offentlige ledelse skal være. Her synes jeg, man kommer ind på noget af det meget centrale, for vi har jo nu erfaringer fra flere års udliciteringsræs.
Kim Christiansen (DF), 2017-01-11:
Nu spurgte den forrige spørger lidt ind til økonomien i sådan et forsøg, og det er lidt interessant, at man starter med fire klapbroer, hvorved de i Vejdirektoratet så skulle spare de her 5 mio. kr., men man fandt hurtigt ud af, at det kun skulle være et forsøg, nemlig det i Frederikssund.
Elisabeth Geday (RV), 2007-02-20:
Jeg tror, at i sidste ende kommer vi måske nok ikke til at støtte det konkrete beslutningsforslag af samme grund, som nogle af de andre ordførere har fremhævet, nemlig at vi ikke er så meget for at lave en national ordning og de her etikmærkenævn og etiksekretariater og lignende, som Enhedslisten foreslår.
Martin Henriksen (DF), 2018-04-17:
Det er jo nemlig sådan, som jeg også var inde på i nogle af de spørgsmål og bemærkninger, som jeg havde til de forskellige ordførere, hvis man skærer helt ind til benet, at det muslimske tørklæde dybest set symboliserer et syn på i det her tilfælde små piger, hvor man deler dem op i, hvem der er rene, og hvem der er urene, hvem der er værdige, og hvem der er uværdige, og det synes vi er alt for voldsomt at forlange at piger og for den sags skyld også drenge i folkeskolen skal forholde sig til.
Nick Hækkerup (S), 2020-04-29:
Trygheds- og sikkerhedspakken giver politiet en række værktøjer, som vil kunne hjælpe i bekæmpelsen af bandekriminalitet, bl.a. mulighed for øget overvågning i det offentlige rum, og jeg har en klar forventning om, at initiativet vil give politiet bedre muligheder for også at efterforske sager om bandekriminalitet.
Elisabeth Arnold (RV), 1998-11-12:
Og når man går i dybden med disse ting, er det lidt overraskende at opdage, at selv en så vigtig virksomhed som Politiets Efterretningstjeneste ikke har været reguleret af nogen form for lovgivning, men blot af den almindelige retsplejelov og af forskellige regeringserklæringer, formodentlig som følge af nogle offentlige debatter, der har ført til de pågældende regeringserklæringer.
Villy Søvndal (SF), 2001-05-07:
Der forekommer mig at være det interessante sammenfald mellem fru Gitte Seebergs korte bemærkning før og hr. Jørgen Winthers bemærkning nu, at de begge er sikre på, at noget af det her kan redde menneskeliv, men at vi af hensyn til den almindelige samfundsmoral er til at ofre nogen.
Søren Egge Rasmussen (EL), 2015-11-18:
Jeg vil gerne høre, når nu ministeren siger, at ministeren gerne vil drøfte kvalitative mål, om ministeren så kan løfte sløret lidt for det, for jeg kan godt se, at det kunne være fint at få en debat om, om vi skal gå efter at have f.eks. færre pesticidrester i vore fødevarer.
Svend Erik Hovmand (V), 1998-06-26:
Udviklingen i Europa går nu så stærkt, og væksten i Østersøområdet er så omfattende, at hvis vi lader denne udvikling glide os af hænde og bare sidder og ser på, at trafikken mellem Sverige og Tyskland uden om Danmark og mellem Finland og den nordlige del af Polen uden om Danmark stiger, altså hvis vi bare sidder og ser på, at udviklingen i stigende grad går uden om Danmark, så er det store tab for det danske samfund, vi taler om.
Henriette Kjær (KF), 2004-03-23:
Orlovsordningen er lavet så fleksibelt, at forældrene både kan vælge at tage orlov sammen og hver for sig, de kan tage orlov på deltid, og de kan tage orlov på fuld tid, og sidst, men ikke mindst, har faderen mulighed for at tage op til 48 ugers orlov.
Kristian Thulesen Dahl (DF), 2012-10-04:
Altså, Arbejderbevægelsens Erhvervsråd, som er nogle, som jeg tror statsministeren og regeringen jo ofte lytter til – det er ikke sikkert, at Det Radikale Venstre gør det – har her for nylig vurderet følgende, og nu citerer jeg fra vistnok en pressemeddelelse, de publicerede på deres hjemmeside i forbindelse med en ny analyse: »Tidligere på året var forventningerne, at der ville være en stagnation på det private danske arbejdsmarked.
Per Clausen (EL), 2011-05-31:
Fordi der er den uenighed, har vi jo foreslået, at der skulle nedsættes en kommission, som skulle arbejde med, hvordan man kan sikre, at de indkomster, som er arbejdsfri, beskattes mindst lige så hårdt som dem, der arbejdes for, og det er sådan set et synspunkt, jeg undrer mig over kan være særlig kontroversielt, men det har vi.
Leif Mikkelsen (NY), 2007-09-11:
Vi har faktisk stillet det op i fine kolonner, så det er meget let overskueligt, og hvis ikke hr. Mikkel Dencker har det, skal jeg naturligvis sørge for, at han får det, så han får kendskab til den måde, vi vil finansiere det på, nemlig ved at røre ved efterlønnen og pensionsområdet osv., men ikke ved boligskatterne.
Christian Wedell-Neergaard (KF), 2005-12-08:
Hvis man gennemførte alle Socialdemokratiets ændringsforslag, ville det være en udgift på 8,5 mia. kr. mere end det, der er foreslået, og den samlede offentlige økonomi ville stige med 2 pct. Og det vil jo skabe en ubalance, en risiko for at der opstår overophedning i økonomien.
Jan Petersen (S), 2005-03-30:
Hvorfor ikke i stedet leve op til den målsætning, som jeg troede vi kunne blive enige om, eller som vi var enige om, og lave et passende antal jobcentre, der kan det hele, der passer til de arbejdskraftområder, vi har i Danmark, og som placeres, så der sikres en vis geografisk nærhed til borgerne og især i de tyndt befolkede områder?
Peter Skaarup (DF), 1998-04-01:
Jeg vil desuden også gerne spørge, om man i lighed med den undersøgelse, der nu bliver sat i gang om personer på Nørrebro, der gemmer illegale flygtninge her i landet, også vil sætte en undersøgelse i gang af den forening eller komité, der hedder Flygtninge Under Jorden, hvor komiteens formand, Helle Blidahl, i går har udtalt til Jyllands-Posten, at man regner med, at denne komité i øjeblikket gemmer 10, 20, 30 personer.
Liselott Blixt (DF), 2012-10-26:
En anden del er: Hvis 570.000 patienter går fra det offentlige til det private – nogle af dem har selvfølgelig fået et andet regionshospital eller noget andet – men hvis 570.000 patienter går fra et sted til et andet, så giver det meget mere plads til de andre, der står og venter.
Pernille Rosenkrantz-Theil (EL), 2004-05-06:
Da hr. Keld Albrechtsen desværre ikke kan være til stede i salen i dag, skal jeg fremføre følgende: Det er et stor kompleks af lovændringer, ministeren har valgt at bunke sammen til én lovbehandling, og jeg fristes til at sige, at det tyder på, at der er en hel del at skjule, eller at der er en del, der ikke tåler en åben debat, for hvorfor ellers sætte det arbejde i værk i den hast med alt, hvad det indebærer af manglende demokratisk indsigt hos befolkningen?
Villum Christensen (LA), 2009-01-20:
Og så vil jeg slutte med at sige det første, som jeg nævnte, nemlig at den socialdemokratiske ordfører jo heroppefra meget klart sagde, at de 25 mia. kr. var medvirkende til at køre sundhedsvæsenet i sænk, og det er nogle proportioner, som jeg slet ikke kan begribe.
Karsten Lauritzen (V), 2014-04-30:
Derfor vil jeg godt spørge skatteministeren, der jo siger, at han er så optaget af retssikkerheden, om vi kan forvente, at den sidste del kommer med næste år, når gennemsigtighedsrapporten skal laves og redegørelsen skal afleveres til Folketinget, så man kan se, om der er sammenhæng mellem det store omfang af kontrol, som SKAT laver, og hvad der kommer ud af det, så vi politisk kan diskutere, om der er sammenhæng eller balance, om man vil, mellem de to ting.
Carsten Hansen (S), 2015-01-22:
Jeg vil sige til hr. Ole Birk Olesen, at man altså ikke behøver at være meget økonom og have forstand på mikro-makro-økonomiske sammenhænge for at sige, at det, at nogen tager et lån, de afbetaler i løbet af 17 år, ikke er noget stort problem.
Christian Juhl (EL), 2022-04-20:
I 1960'erne og 1970'erne i Danmark sagde også de konservative politikere før ordføreren omkring kravene til miljø i Danmark: Ja, ja, pas nu på, vi skal også tjene penge i Danmark, og hvordan skal vi indrette loven, og skal de gamle tilfælde af kriminalitet med osv.?
Pernille Rosenkrantz-Theil (S), 2015-04-09:
Det besluttede vi sådan set allerede i forbindelse med finansloven for 2013, hvor vi satte 180 mio. kr. af til at forbedre tandsundheden for udsatte grupper, men desværre nåede pengene slet ikke langt nok ud, og derfor har vi i forbindelse med finanslovsaftalen for 2015 besluttet at lave en justering, sådan at vi kan få pengene helt ud i de hårkar, de skal ud i, for at de faktisk kommer til gavn for de mennesker, det drejer sig om.
Jeppe Kofod (S), 2004-03-31:
Jeg vil gerne takke hr. Søren Søndergaard for spørgsmålet, og jeg kan bekræfte, at når det kommer til FN-resolutionerne, så handler det jo om afvæbningen af Iraks masseødelæggelsesvåben, det kan jeg fuldstændig bekræfte. Jeg erindrer også, at udenrigsministeren ved flere lejligheder faktisk har udtalt noget i den stil - nu er det citeret frit fra hukommelsen - at det ikke er et regimeskifte, men afvæbning af Iraks masseødelæggelsesvåben, som var målet for politikken.
Jørgen Arbo-Bæhr (EL), 2007-01-26:
Det er jo netop et konkret forslag, der giver svaret på, hvordan man sikrer en præcis afgrænsning, hvor nogle af de lavest uddannede og social- og sundhedsassistenterne via en autorisationsordning vil kunne få en meget mere præcis og en bredere mulighed for at udføre en del af det arbejde, der foregår på sygehusene.
Torsten Schack Pedersen (V), 2011-11-29:
Vores udgangspunkt er, at det ikke skal være dyrere at være dansker, men måtte det på nogen mulig måde være i Venstres lod at begrænse nogle af de ulykker, som vi bliver præsenteret for af regeringen, vil vi ikke på forhånd afskære os fra muligheden for at gå ind og søge indflydelse.
Dennis Flydtkjær (DF), 2013-12-20:
Altså, hvis der er to huse, der er naboer til hinanden, og som er fuldstændig ens, og hvor man kan se, at ejendomsvurderingerne er helt ved siden af, ja, så kan husejerne ikke klage før 2016, og det er bare ikke rimeligt. Der er altså situationer derude, hvor der er åbenlyst forkerte vurderinger.
Vivi Kier (KF), 2009-01-20:
Men jeg vil gerne spørge hr. Per Clausen, om nærheden og trygheden kun gælder på et lokalt sygehus, hvor der så ikke helt er den ekspertise, som man måske egentlig har brug for, eller om nærheden og trygheden også kan dækkes, ved at behandlingen starter, i det øjeblik man bliver konstateret syg i eget hjem, hvor man så må leve med en lidt længere transporttid.
Thomas Jensen (S), 2012-09-13:
Når vi fra socialdemokraternes side i 2007 gik til valg på velfærd og skattelettelser, så var det ud fra en betragtning om de skattereformer, som Dansk Folkeparti støttede op om, nemlig dem, hvor man gav enorme skattelettelser til de rigeste danskere – enorme skattelettelser – samtidig med at man ramte almindelige lønmodtagere med lav- og mellemindkomster.
Anders Kronborg (S), 2020-11-19:
Jeg har også i lighed med Enhedslistens ordfører læst nogle af de indvendinger eller gode råd, om man vil, der er, og jeg vil i hvert fald tilkendegive over for Enhedslistens ordfører, at jeg vil være meget villig til at have en konstruktiv og god og ordentlig dialog i forbindelse med en kommende udvalgsbehandling af det her forslag, hvor vi kan prøve at gennemgå nogle af nuancerne i forhold til forslaget.
Christian Juhl (EL), 2015-11-16:
Det er ikke sikkert, ministeren kan huske det, men der lavede vi en række forskelle i forhold til den danske lovgivning, og jeg synes, det var et rigtig, rigtig godt eksempel på, at på grund af de særlige forhold i Grønland lavede vi ikke en kopi af lovgivningen, vi tog simpelt hen ret gode hensyn og lavede det, jeg mener er forbedringer for grønlænderne i forhold til den danske lovgivning.
Per Clausen (EL), 2009-04-02:
Det første vedrører veterinærforliget - og det er ikke, fordi Enhedslisten ikke er med i forliget, at vi afviser i hvert fald et enkelt punkt her; det er, fordi vi faktisk synes, at det, der er den formulerede hensigt, nemlig at sikre bedre dyrevelfærd, ikke indfries.
Finn Sørensen (EL), 2017-02-10:
Hvis vi ser på de kæmpe problemer, der er inden for søfarten, i forhold til at sikre de søfarendes rettigheder, løn- og ansættelsesvilkår osv., så er det jo i hvert fald ikke noget, der på nogen måde løser det kæmpe problem, vi har med DIS, som gør, at rederier kan flage ud til andre lande og på den måde slippe for de normale forpligtelser i forhold til at tegne overenskomster.
Susanne Eilersen (DF), 2015-05-07:
De andre forslag, der skitseres, f.eks. tidsfrister for sagsbehandling og øget viden hos politiet, identitetsskifte i forbindelse med stalking, sikring af bedre behandlingsmuligheder for stalkere og at afprøve GPS-fodlænker, mener vi vil være udmærkede at vurdere i udvalgsarbejdet.
Benedikte Kiær (KF), 2010-03-03:
Det er trods alt en lov, der kun har virket et halvt års tid, og når spørgeren så fremhæver, at der er sket en stigning sidste år, så ja, men der har også været en situation med økonomisk krise i landet, hvor nogle har mistet deres arbejde, og det må jo på en eller en måde kunne vise sig i statistikkerne.
Erik Christensen (S), 2017-01-25:
Ministeren har som leder af plejehjemmet Lotte rejst land og rige rundt og fortalt om, at hvis man havde god ledelse, så kunne man drive plejehjemmet, så de ældre fik et rigtig godt ældreliv, og hun fortalte ikke noget om, at man på plejehjemmet jo rent faktisk havde væsentlig flere penge at drive det plejehjem for end andre.
Carsten Hansen (S), 2012-10-10:
Jeg er glad for, at fru Mette Hjermind Dencker stiller det her spørgsmål, for det giver mig lejlighed til at sige, at der i forbindelse med udligningsreformen faktisk kom flere penge, specielt til de områder, og der blev – hvis kommunerne ville have det – også sat penge af til et fælles færgesekretariat.
Finn Sørensen (EL), 2017-12-12:
Det er jo rigtigt, at der blev lavet en national lovgivning her i Danmark, der har prøvet at inddæmme nogle af problemerne, men der bør hr. Jan E. Jørgensen, som desværre er gået – undskyld, det er han ikke; det er, fordi jeg mente, at ordføreren skulle sidde derovre til højre; det forvirrede mig, at ordføreren pludselig anbragte sig her til venstre – jo lytte til den danske fagbevægelse.
Steffen Larsen (LA), 2023-11-14:
Europa har de sidste 20 år været ramt, hvis man ellers kan tro medierne, af selvkørende lastbiler, der kører småbørnsfamilier ned til julemarkeder og i gågader; koncertgæster i Manchester, der blev sprunget itu; glade unge mennesker, der blev sået til med huller i kroppen af maskingeværer i hjertet af Paris; og ja, selv tegneserietegnere blev massakreret der.
Henrik Dam Kristensen (S), 2015-05-13:
Det er min klare opfattelse, at ansatte, som ikke er udsendt til krigszoner, ikke har samme risiko for at gå i en udiagnosticeret ptsd i årevis, som det har vist sig for tidligere soldater, og det er grunden til, at særloven kun omfatter tidligere udsendte soldater og andre statsansatte.
May-Britt Kattrup (LA), 2017-12-07:
Ser vi på initiativerne på ældreområdet de sidste par år, har jeg fundet frem til omkring 30 gode initiativer, og de går lige fra bedre mad, mere frit valg, mere selvbestemmelse, forbedret tandsundhed, værdig ældrepleje, bedre medicinering, øget livskvalitet, forebyggende hjemmebesøg, styrket sammenhæng for de svageste ældre, faste læger på plejehjem, styrket rehabilitering, indsats for pårørende, tværfaglig indsats for underernærede ældre, en værdig afslutning på livet, vidensdeling og flere andre gode initiativer.
Christian Lund Jepsen (V), 2004-03-30:
Jeg vil gerne stille et spørgsmål i forlængelse af hr. Søren Gades spørgsmål, selv om det havde været nemmere, hvis hr. Kramer Mikkelsen havde svaret hr. Søren Gade: Er der ikke i 2007 eller 2006 for den sags skyld flere almene boliger i Danmark, end der er i 2004?
Merete Riisager (LA), 2015-10-29:
Den nuværende regering har udvidet tonnageskatteordningen yderligere set i forhold til L 24, der blev fremlagt af den tidligere regering, så rederier med aktiviteter inden for bygning m.v. af olieinstallationer til søs også får mulighed for at anvende tonnageskatteordningen i forhold til en stor del af de aktiviteter.